Eistuk
Eistuk (rootsi keeles ekstock/ökstock 'tammepalk', soome keeles eistokka; Saaremaal ja Hiiumaal joll, mooses) oli algselt ühepuuvene, hiljem laudadest lühike kiiluta kumera kujuga ja tömpide otstega rannavee kalapaat, mille põhjalaud on küljelaudadest paksem ja otstest ülespoole painutatud. Ka lootsik. Eistuk oli tüürita, 1–2 paari aerudega paat. Algne nimetus tähistas ühepuuvenet.